# MAGS OVO 50192/2021

# Otázky PTK – „Analýza možností rozvoja registratúrneho systému Hlavného mesta SR BA“

1. Považuje účastník PTK opis, ktorý poskytol verejný obstarávateľ, za dostatočný, určitý a zrozumiteľný z pohľadu jednoznačného definovania predmetu zákazky a zabezpečenia čestnej hospodárskej súťaže, ktoré bude umožňovať predloženie kvalifikovanej ponuky?

Ak nie, prosím, uveďte dôvody a návrhy na doplnenie opisu predmetu zákazky, resp. identifikovanie prekážok, pre ktoré na základe poskytnutého opisu nie je možné predložiť kvalifikovanú ponuku.

1. V prípade, ak by verejný obstarávateľ uvažoval o aplikovaní iného kritéria na vyhodnotenie ponúk ako je najnižšia cena, aké iné kritérium odlišné od ceny považujete za vhodné / primerané? Je z pohľadu účastníka PTK vhodným kritériom kvalita a skúsenosti expertov, zodpovedných za plnenie predmetu zákazky? Aké ukazovatele by bolo v prípade tohto kritéria vhodné hodnotiť, počet rokov praxe, počet relevantných projektov na ktorých expert participoval alebo aj dispozíciu s certifikátmi odbornej spôsobilosti (napr. certifikáty týkajúce sa projektového riadenia)?
2. Sú všetky uvedené funkcionality typické pre existujúce registratúrne systémy? Ak nie, vymenujte tie, ktoré podľa vás štandardné produkty neposkytujú.
3. Viete sa vysporiadať s podmienkou dodržania spätnej kompatibility existujúcich integrácií t. j. vytvoriť identické služby? Viete sa vysporiadať aj s faktom, že dokumentácia k nim neexistuje?
4. Aký je typický spôsob integrácie registratúrneho systému na UPVS? Ako funguje automatické preberanie definícií formulárov z MEF? Ako typicky funguje vizualizácia formulárov pre odpovede priamo v Registratúre?
5. Aké formy licencovania sa obyčajne používajú pre registratúrne produkty? Má vplyv iba počet pomenovaných používateľov, alebo to záleží aj od počtu tenantov? Viete podporiť okrem niekoľkých veľkých tenantov (magistrát, veľké mestské podniky) aj veľa (pomerne malých) tenantov t. j. mestských organizácií, ktorých je niekoľko desiatok? Akým spôsobom by takéto riešenie bolo škálovateľné a ako by ovplyvňoval počet tenantov licenčnú politiku?
6. Považujete Dlhodobý archív (LTA) za komponent súvisiaci s Registratúrou, alebo by sme ho podľa vás mali riešiť ako úplne samostatný systém t. j. aj samostatne obstarávať a budovať?
7. Poznáte nejaké riešenia LTA v podmienkach štátnej správy a samosprávy v SR, ktoré sú zamerané na registratúrne záznamy t. j. nie systémy digitalizácie zbierok (napr. CDA Ministerstva kultúry SR či Vojenského historického ústavu), ale systémy, kde prvoradou je funkcionalita právnej vymožiteľnosti archivovaných dokumentov? Je nutné postupovať podľa štandardu OAIS? Ak áno, prečo?